TENGGARONG – Gerahnya bubuhan penggemar musik rock kota raja dah tebayari, habis melihatii 4 group musik nya bealiran metal habis-habisan nampil menohi di halaman kantor Bupati tenggarong pas malam Selasa 25 Novembernya lalu.
Nya telebeh lagi melengkingnya suara vokalis group band Kotak Tantri nya molah panggung Kukar Rockin’Womans Day makin jadi tambah beguyuh.
ribuan penggemar musik nya bealiran cadas tu makin malam makin asek ngumpati hentakan irama musik cadas nya di mainkan leh group band kotak musiknya tekenal di tanah airne .
Apa lagi lagu-lagu nya di nyanyikan dah mandik asing lagi di telinga bubuhan nya asek nonton tu benyanyian sambil nggoyakkan tubuh sida temasok Bupati etam embok Rita Widyasari nya duduk di panggung kehormatan.
Sebelumnya acara Kukar Rockin Womans Day waktu tu di bukak leh bubuhan music rock local tegak Kapital dan Biangkerok dari Tenggarong, amun Rantai, Budass, ngan Moccabery ketiganya ne beasal dari Samarinda dan Scream Of Death ngan MirrorSquad tu dari Kecamatan Sebulu . Habis tu ada jua nampilkan roker bini keluaran di ajang pencarian bakat di TV swasta si Regina ivanova.
Tapi mandik mau kalah jua ngan penampilan bubuhan roker nya ada di pentas tu embok Rita Widyasari umpat jua turun kelantai panggung bebayaan ngan Tantri Kotak mbawakan lagu nya bejudul Pelan-pelan Saja. penampilan embok tu ndapatkan tepoktangan leh bubuhan nya nonton waktu tu.
Acara Kukar Ronckin Womens Day habisnya tengah malam tu di sampaikan leh Bupati embok Rita Widyasari amun acara ne di adakan karna hadiah ulang tahun nya ke 41 nya di berikan leh bubuhan komunitas pemuda pas jatu 11 November untuk bubuhan warga Kota Raja Tenggarong.(HMS.DI.I)
bjn_Latn zsm_Latn ind_Latn bjn_Latn bjn_Latn bjn_Latn bjn_Latn